หลังร่วมตะมีเลือดสีแดงสดไหลออกมา แม้กระทั้งบางครั้งไม่ได้สอดใส่ แต่เสร็จจากภายนอก ก็มีเลือดไหลออกมาค่ะ เกิดจากอะไรค่ะ ส่องกล้องสองรอบแล้ว ผลชิ้นเนื้อปกติ แต่ก็ยังมีเลือดออกทุกวันค่ะ แต่ไม่มาก
สวัสดีค่ะ อาการมีเลือดสีแดงสดไหลออกมาจากช่องคลอดแบบผิดปกติ ไม่ใช่เลือดประจำเดือนนั้น อาจจะเกิดจาก ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การเกิดแผลที่ช่องคลอด ปากมดลูกหรือมดลูกโดยหากเคยส่องกล้อง เก็บตัวอย่างชิ้นเนื้อไปตรวจแล้วปกติ ก็น่าจะสบายใจได้ระดับหนึ่งว่าไม่ใช่ภาวะร้ายแรงหรือกลุ่มเนื้อร้ายแต่อย่างไรก็ตามถ้ายังมีเลือดผิดปกติไหลออกมาตลอด อาจจะมีความผิดปกติใดๆที่ต้องตรวจหา หรืออาจจะเป็นความผิดปกติที่ยังตรวจไม่พบ จึงควรกลับไปพบแพทย์ซ้ำอีกครั้งถ้าความผิดปกติยังเป็นอยู่และเป็นมากขึ้นเรื่อยๆ โดยเมื่อเวลาผ่านไป การตรวจอาจให้ผลที่แน่ชัดมากขึ้นได้ ตอนนี้ควรงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง